**Vladimir Borisovitsj Kramnik** (russisk *Владимир Борисович Крамник*, født 25. juni 1975 i Tuapse ved Svartehavet) er en russisk sjakkspiller. Da han slo Garri Kasparov i tittelkamp om VM i 2000, ble han PCA-verdensmester i «klassisk sjakk». Da han i 2006 i den såkalte «gjenforeningsmatchen» beseiret FIDEs kandidat Veselin Topalov, fikk han status som den 14. ubestridte verdensmester i sjakkhistorien.

Per mai 2016 har Kramnik en FIDE-rating på 2801, og er dermed nummer to på FIDEs liste over verdens beste sjakkspillere.

Unge år, aldersbestemte mesterskap
----------------------------------

Kramniks første internasjonale turnering var U-14-verdensmesterskapet i 1989, der han kom på 2.-plass bak bulgareren Veselin Topalov. I 1991 vant han U-18-verdensmesterskapet i Guarapuava, Brasil.

Stormestertittelen
------------------

Kramnik fikk sitt store gjennombrudd i 1992: Han seiret blant annet i stormesterturneringen i Gausdal, og ble tatt ut til Russlands lag til sjakkolympiaden i Manila. Her scoret han 8,5 poeng på 9 partier, en prestasjon som vakte oppsikt. Dette året ble han tildelt stormestertittelen.

Verdensmesterskapet i sjakk
---------------------------

### Seier over Kasparov i VM-kamp

I 2000 vant Kramnik Linares-turneringen (delt seier med Garri Kasparov) og Dortmund-turneringen (delt med Viswanathan Anand), før han i oktober møtte Garri Kasparov til kamp om VM-tittelen i London. Kramnik vant to partier, spilte 13 remis og tapte ingen, dermed overtok han VM-tronen etter Kasparov. 

### Tittelforsvar

18. oktober 2004 møtte Kramnik Péter Lékó i en spennende tittelkamp. Den endte 7-7, og etter gjeldende regler beholdt dermed Kramnik tittelen. Lékó ledet foran det siste partiet, som Kramnik altså vant. Denne tittelkampen var opprinnelig tenkt som en etappe på veien mot å forene de to verdensmestertitlene. 

### Uenighet og gjenforening

Utviklingen i sjakkverdenen medførte at selv om Kramnik forsvarte tittelen mot Lékó, lot det til at verdien av tittelen skrumpet inn. Kasparov hadde fått økt medhold i sine krav på VM-tittelen, etter at FIDE i 1998 gikk bort fra det tradisjonelle systemet med tittelkamper mellom mesteren og en utfordrer, og innførte en upopulær cupturnering med 128 spillere. Dette medførte at de følgende «verdensmestrene» ikke ble tatt helt på alvor i sjakkverdenen.

Etter at Kasparov la opp som spiller tidlig i 2005, gikk FIDE bort fra knockout-prinsippet (de omdøpte turneringen til FIDE Chess World Cup), og planla i stedet en turnering med åtte spillere, som skulle arrangeres i San Luis, Argentina. Både Kramnik og Kasparov ble invitert til å delta, men begge takket nei. Dermed var situasjonen like uklar som før, selv om FIDEs offisielle holdning var at Kramnik hadde frasagt seg alle krav på VM-tittelen.

Etter San Luis-turneringen, tilbød Kramnik den nye FIDE-verdensmesteren, Veselin Topalov fra Bulgaria – en match for å gjenforene titlene. Disse forhandlingene brøt sammen på grunn av stor avstand mellom partene, men ble senere gjenopptatt, og en gjenforeningsmatch ble spilt høsten 2006 mellom Kramnik og Topalov, som Kramnik gikk seirende ut av. Den ordinære matchen endte 6-6, og tittelen ble avgjort med 4 hurtigsjakk-partier, som Kramnik vant 2,5-1,5.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Vladimir-Kramnik, besøkt 9. oktober 2017[Hentet fra Wikidata]
2. ↑   Brockhaus Enzyklopädie, oppført som Wladimir Kramnik, Brockhaus Online-Enzyklopädie-id kramnik-wladimir[Hentet fra Wikidata]
3. ↑   Internet Movie Database, www.imdb.com, besøkt 1. juni 2015[Hentet fra Wikidata]
4. ↑  Begrepet «klassisk» henspiller her på selve matchformatet, det vil si at kampen om VM-tittelen blir avgjort i en tradisjonell duell-match mellom den sittende verdensmesteren og én enkelt utfordrer.
5. ↑  FIDE rating: Vladimir Kramnik

Eksterne lenker
---------------

* Offisielt nettsted Rediger på Wikidata

* (en) Vladimir Kramnik – kategori av bilder, video eller lyd på Commons Rediger på Wikidata

* (en) Vladimir Kramnik – galleri av bilder, video eller lyd på Commons Rediger på Wikidata
* (en) Vladimir Kramnik på Internet Movie Database Rediger på Wikidata
* (de) Vladimir Kramnik – Munzinger Sportsarchiv Rediger på Wikidata

* (en) Vladimir Kramnik – FIDE Rediger på Wikidata

* (en) Vladimir Kramnik – chessgames.com Rediger på Wikidata

* (en) Vladimir Kramnik – OlimpBase Rediger på Wikidata

* (en) Vladimir Kramnik – Chess.com Rediger på Wikidata

* (en) Vladimir Kramnik – 365Chess.com Rediger på Wikidata
* (en) Intervju fra Linares-turneringen 2000

  


| * v
* d
* r
Verdensmesterskapet i sjakk |
| --- |
| Selvvalgt motstander(1886–1948) | 
* 1886
* 1889
* 1891
* 1892 (Steinitz)
* 1894
* 1897
* 1907
* 1908
* 1910 (jan-feb)
* 1910 (nov-des) (Lasker)
* 1921 (Capablanca)
* 1927
* 1929
* 1934 (Alekhin)
* 1935 (Euwe)
* 1937 (Alekhin)

 | Sjakk |
| FIDE-tittel(1948–1993) | 
* 1948
* 1951
* 1954 (Botvinnik)
* 1957 (Smyslov)
* 1958 (Botvinnik)
* 1960 (Tal)
* 1961 (Botvinnik)
* 1963
* 1966 (Petrosian)
* 1969 (Spassky)
* 1972 (Fischer)
* ~~1975~~, 1978
* 1981 (Karpov)
* 1984-1985
* 1986
* 1987
* 1990 (Kasparov)

 |
| Delt tittel(1993–2005) | 

|  |  |
| --- | --- |
| Klassisk | 
* 1993
* 1995 (Kasparov)
* 2000
* 2004 (Kramnik)

 |
| FIDE | 
* 1993
* 1996
* 1998 (Karpov)
* 1999 (Khalifman)
* 2000 (Anand)
* 2002 (Ponomarjov)
* 2004 (Kasimdzjanov)
* 2005 (Topalov)

 |

 |
| FIDE-tittel(2006–) | 
* 2006 (Kramnik)
* 2007
* 2008
* 2010
* 2012 (Anand)
* 2013
* 2014
* 2016
* 2018
* 2021 (Carlsen)
* 2023 (Ding)

 |
| Kandidatturneringen | 
* 2013
* 2014
* 2016
* 2018
* 2020–2021
* 2022

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** Munzinger (sport)
 |